open-index/open-wikipedia-markdown huggingface dataset:
Gemmatimonadetes

**Gemmatimonadetes** er en familie av bakterier som har blitt tildelt sin egen rekke. Første medlemmet av denne rekken ble oppdaget 2003 i sørpen fra av et kloakkanlegg. Bakterien ble kalt *Gemmatimonas aurantiaca* og er en Gram-negative stav-formet aerob som deler seg ved budding.

## Referanser
 

## Eksterne lenker
*
NSU Trapeze

**NSU Trapeze** var en konseptbil utviklet for den tyske bilprodusenten NSU av det italienske designhuset Bertone. Bilen hadde to dører, men fire seter, og for bedre passasjerkomfort var de to setene foran plassert svært nær hverandre mot midten av bilen, mens de to baksetene var plassert så langt ut mot kantene som mulig. Wankelmotoren var plassert midtmontert i bilen.

NSU Trapeze var aldri ment som noe annet enn en konseptbil, og ble kun produsert i ett eksemplar.
Thermodesulfobacterium

* *T. commune*
* *T. hveragerdense*
* *T. hydrogeniphilum*
* *T. mobile*
* *T. thermophilum*

***Thermodesulfobacterium*** er en liten gruppe av termofile svovel-reduserende bakterier.

## Eksterne lenker
*
Thermotogae

* *[[Thermotoga elfii]]*
* *[[Thermotoga hypogea]]*
* *[[Thermotoga lettingae]]*
* *[[Thermotoga maritima]]*
* *[[Thermotoga naphthophila]]*
* *[[Thermotoga neapolitana]]*
* *[[Thermotoga petrophila]]*
* *[[Thermotoga subterranea]]*
* *[[Thermotoga thermarum]]*

**Thermotoga** er en termofil eller hypertermofil bakterie der cellen er innpakket i en ytre «toga» membran. De ble oppkalt etter mikrobiolog Karl Stetter. De metabolismer karbohydrater. Arten har forskjellig toleranse ovenfor salt og oksygen.

## Eksterne lenker
*
City Boy

**City Boy** var et engelsk rockeband som ble opprettet tidlig på 1970-tallet og debuterte med egen plate i 1976. Bandet var karakteristisk for sine lyse vokalmelodier og koring og nokså tunge gitarer.  Bandets mest populære sanger var «5.7.0.5.» og «The Day The Earth Caught Fire».

## Medlemmer
*Lol Mason (1950 – 2019) – Sang
*Mike Slamer – Gitar (1975 – 1981) og Bass (1980 – 1981)
*Max Thomas – Keyboard
*Roger Kent – Trommer (1975 – 1977)
*Roy Ward – Trommer og Sang (1978 – 1981)
*Steve Broughton – Gitar og sang (1975 – 1979)
*Chris Dunn – Bass (1975 – 1979)

## Diskografi
**City Boy* (1976)
**Dinner at the Ritz* (1977)
**Young Men Gone West* (1977)
**Book Early* (1978)
**The Day the Earth Caught Fire* (1979)
**Heads Are Rolling* (1980)
**It's Personal* (1981)
**Anthology* (samlealbum) (2001)

## Trivialiteter
- Den norske power metal vokalisten Jørn Lande, sammen med sitt band, Jorn, gjorde en innspilling av «The Day the Earth Caught Fire»  på bandets debutalbum *[[Starfire]]*, og en om arrangert og nymikset versjon på coveralbumet *[[Unlocking the Past]]* fra 2007.

- Bandets gitarist, Mike Slamer, har senere spilt i flere hard rock band som Streets, Steelhouse Lane og Seventh Key. I 2005 ga han ut albumet *Nowhere Land*, under navnet «Slamer», sammen med musikere fra hans tidligere band.

## Lydeksempel
*5.7.0.5.: en av deres største hitlåter

## Eksterne lenker
* City Boy
Ófærufoss

**Ófærufoss** er et fossefall som ligger i den vulkanske Eldgjá-kløften på Island. Fram til tidlig på 90-tallet fantes det også en naturlig bro over fossefallet, men den falt sammen på grunn av store vannmengder forårsaket av kraftig issmelting.

## Referanser


## Eksterne lenker
*
Thermomicrobia

* Sphaerobacterales
* Thermomicrobiales

**Thermomicrobia** er en rekke av bakteriene. De er lik Grønne ikke-svovelbakteriene. De er, som navnet sier, termofile. Noen forskere mener at denne rekken ikke er egen rekke, men at de er en del av grønne ikke-svovelbakteriene sammen med chloroflexi rekken.

## Referanser


## Eksterne lenker
*
Proteobacteria

* alfa-Proteobacteria
* beta-Proteobacteria
* gamma-Proteobacteria
* delta-Proteobacteria
* epsilon-Proteobacteria

**Proteobacteria** er en stor rekke av Gram-negative bakterier. De inkluderer en stor variasjon av patogener, som for eksempel *[[Escherichia coli|Escherichia]]* (kan være patogen, men som oftest ikke), *[[Salmonella]]*, *[[Vibrio]]*, *[[Helicobacter]]*, men også en rad økologisk viktige slekter som de nitrogenfikserende *[[Rhizobium]]* og de ammonium-oksiderende *[[Nitrosomonas]]* og en rad andre slekter.

## Fotnoter og referanser


## Eksterne lenker
*
Chevrolet Ramarro

**Chevrolet Ramarro** (også kjent som **Bertone Ramarro**) er en konseptbil bygget for den amerikanske bilprodusenten Chevrolet av det italienske designhuset Bertone. Bilen var bygget på chassis fra Chevrolet Corvette, og ble første gang presentert på bilutstillingen i Los Angeles i 1984. Etter introduksjonen i Los Angeles ble bilen sendt på turné til bilutstillinger over hele verden, hvor den fikk mye oppmerksomhet, og den ble blant annet tildelt prisen *Car Design Award* fra en jury bestående av journalister fra bilmagasiner både i Europa og USA.

Modellen var aldri ment for produksjon, og ble kun bygget i ett eksemplar.
Landmannalaugar

**Landmannalaugar** er et område i nærheten av vulkanen Hekla i de sørlige høylandene på Island.

Landmannalaugar kan kun nås av turister på sommerstid, da veien er stengt fram til begynnelsen av juni og kun forblir åpen fram til slutten av september. Det er to veier som leder inn i Landmannalaugar, og en av dem er tilgjengelig for vanlig biltrafikk selv om veien er dårlig.

Området er velkjent for sin skjønne natur. Det består av et stort antall forskjellige geologiske elementer, men noe av det mer åpenbare er fjell av rhyolitt og svære lavafelt. Det finnes fjell i alle verdens farger og to av de mer kjente er Bláhnjúkur og Brennisteinsalda. Det ligger også en fjellhytte i nærheten av lavafeltene, og like ved finnes det også et varmt, naturlig basseng, som faktisk er en liten bekk som har blitt demmet opp med trestykker og steiner slik at den danner en liten kulp.

## Eksterne lenker
* 
* Informasjonssenter for Landmannalaugar
Rasjonal funksjon

**Rasjonal funksjon** er i matematikken, en funksjon som kan skrives som et forhold mellom to polynomfunksjoner. 

En funksjon med en variabel, *x*, kan defineres ved denne formen:

: f(x) = \frac{P(x)}{Q(x)}

hvor *P* og *Q* er polynom-funksjoner i *x*, og *Q* ikke er en nullfunksjon(*f(x) = 0 *). Definisjonsmengden av *f* er mengden av alle punktene *x* hvor nevneren *Q*(*x*) ikke er null.
 
Hvis *x* ikke er en variabel, men ubestemt, snakker en om *[[rasjonale uttrykk]]* i stedet for rasjonale funksjoner. Forskjellen mellom disse to begrepene er kun viktig i abstrakt algebra.

En *rasjonal ligning* er en ligning med to rasjonelle uttrykk som er satt lik hverandre. Disse uttrykkene adlyder de samme reglene som en brøk. Ligningene kan bli løst med kryss-multiplisering. Deling med 0 er udefinert, så en løsning som forårsaker formell divisjon på null vil bli forkastet.

Bruken av ordet "rasjonal" her har sammenheng med "ratio", et forhold mellom to størrelser, altså en brøk, tilsvarende at rasjonale tall er tall som kan skrives som en brøk.

## Eksempler

Den rasjonale funksjonen f(x) = \frac{x^3-2x}{2(x^2-5)} (se bildet til høyre) er ikke definert på x^2=5 \leftrightarrow x=\pm \sqrt{5}.

Den rasjonale funksjonen f(x) = \frac{x^2 + 2}{x^2 + 1} er definert for alle reelle tall, men ikke for alle komplekse tall, siden hvis *x* hadde vært pluss eller minus kvadratroten til minus 1, ville formell evaluering føre til divisjon på null.

Grenseverdien for den rasjonale funksjonen f(x) = \frac{x^2-2x}{2(x^2-5)} etterhvert som *x* nærmer seg uendelig er \frac{1}{2}.

En konstant funksjon som *f*(*x*) = π er en rasjonal funksjon siden konstanter er polynomer. Selv om *f*(*x*) er irrasjonal for alle *x*, merk at det er funksjonen som er rasjonal, ikke nødvendigvis verdiene av funksjonen.

## Referanser
Hroar Hansen

**Hroar Anton Hansen** (1947–2015) var en norsk industrileder, redaktør og politiker (FrP).

Hansen var kjent for å ha vært eier av avisene *[[Morgenbladet]]* (1987–1993) og *[[Søndag Søndag]]*. Han var ansvarlig redaktør for *Morgenbladet* fra 1988 til 1993. Han var også videre kjent for diverse virksomheter og gründerskap på 1980– og 90-tallet hvor han blant annet opprettet Norsk LCD AS i 1981, *Hansen vakuumrør* samt *Ask*. På politisk hold var han organisatorisk nestleder for Fremskrittspartiet i perioden 1985 til 1991 og varaordfører i Drammen fra 1988 til 1991.

## Referanser


## Kilder
* *Aschehoug og Gyldendals Store norske leksikon* – Kunnskapsforlaget, Oslo, 1995.
*
Muskötunnelen

**Muskötunnelen** (svensk: *Muskötunneln*) er en undersjøisk veitunnel i Sverige. Tunnelen forbinder øyene Muskö og Yxlö i Haninge og Nynäshamn kommuner i Stockholms län. Sammen med resten av Muskövägen (vei 539) binder den Muskö til fastlandet. Tunnelen er  meter lang og ble åpnet i 1964 etter 4 års byggetid. Den når 66 meter under havet og har ett løp med ett kjørefelt i hver retning. Muskötunnelen ble bygd av det svenske forsvaret, som hadde flere store installasjoner på Muskö, blant annet marinebasen Musköbasen.

Muskötunnelen var Sveriges lengste tunnel da den ble åpnet, og også Nordens lengste veitunnel i noen måneder fram til Røldalstunnelen i Norge ble åpnet. (På det tidspunktet fantes det lengre jernbanetunneler i Norge, men ikke i Sverige.) Da tunnelen var ny hadde man store problemer med vannlekkasjer. På det meste lekket 28 000 liter vann i timen inn i tunnelen, men ved hjelp av diverse tetningsmetoder er lekkasjen redusert til  liter i timen i dag. Forsvaret har redusert sin aktivitet på Muskö, og tunnelen er derfor mindre viktig for forsvaret i dag enn den var tidligere.

Tunnelen er Sveriges dypeste veitunnel.

## Se også
* Veitunneler i Sverige

## Eksterne lenker
* YouTube: Kjøretur gjennom Muskötunnelen (video)
Antony Hewish

**Antony Hewish** (født 11. mai 1924 i Fowey i Cornwall, død 13. september 2021) var en britisk radioastronom og nobelprisvinner.

Sammen med landsmannen Martin Ryle ble han tildelt nobelprisen i fysikk i 1974 *for banebrytende arbeider innen radioastrofysikken: Ryle for sine observasjoner og oppfinnelser, særskilt apertursynteseteknikken, og Hewish for sin innsats ved oppdagelsen av [[pulsar]]ene*.

Etter utdannelsen ved University of Cambridge sluttet Hewish seg i 1946 til en gruppe radioastronomer som ble ledet av Martin Ryle. Mens han ledet et forskningsprosjekt ved Mullard Radio Astronomy Observatory  ved Cambridge i 1967, observerte en av hans studenter, Jocelyn Bell, regelmessig pulserende radiosignaler fra en ukjent kilde. Hewish forstod betydningen av observasjonen, og lyktes å konstatere at signalene ikke var interferens fra noen kilde på jorden, men at de måtte komme fra en hittil ukjent type stjerne. Senere har man fastslått at denne typen signaler sendes ut av hurtig roterende nøytronstjerner. Tildelingen av nobelprisen til Hewish og Ryle, uten å verdsette Jocelyn Bells innsats, er i ettertid blitt kritisert.

## Priser (utvalg)
* 1977 – Hughesmedaljen
* 1974 – Nobelprisen i fysikk
* 1971 – Karl Schwarzschild-medaljen
* 1969 – Eddingtonmedaljen

## Referanser



## Eksterne lenker
Bundesautobahn 555

**A 555** (Autobahn 555, formelt Bundesautobahn 555) er en motorvei i den tyske delstaten Nordrhein-Westfalen, mellom Köln og Bonn. Den er Tysklands første motorvei med betegnelsen *[[Autobahn]].* Denne betegnelsen ble ikke brukt om AVUS, som ble tatt i bruk 11 år tidligere.

Den 18&nbsp;km lange strekningen ble bygget mellom 1929 og 1932, og åpnet av Kölns borgermester Konrad Adenauer den 6. august 1932.  - Slik vil veiene se ut i fremtiden, uttalte Adenauer ved åpningen. Autobanen var 20 kilometer lang, hadde to kjørefelt i hver retning, og var uten veikryss. Noe midtrekkverk mellom motgående kjørefelt fantes ikke.

## Referanser


## Se også
* Liste over motorveier i Tyskland‎
Moa Martinson

**Helga Maria «Moa» Martinson** (født 2. november 1890 i Vårdnäs, Östergötland, død 5. august 1964 i Sorunda, Södermanland) var en svensk forfatter. 

Moa Martinson er blant de mest berømte og den eneste kvinnen blant de selvlærte *proletarforfatterne* som fremtrådte i Sveige på 1920- og 30-tallet. Hun var relativt bortglemt, men ble gjenoppdaget av kvinnebevegelsen på 1970-tallet. Ebba Witt-Brattström har skrevet doktoravhandlingen *Moa Martinson: skrift och drift i trettiotalet* (1988). Kerstin Engman publiserte biografien *Moa Martinson. Ordet och kärleken* i 1990.

Martinsons mest kjente verk er den selvbiografiske trilogien om Mia: *Mor gifter sig*, *Kyrkbröllop* og *Kungens rosor*. Romanserien bygger delvis på føljetongen *Pigmamma* som hun skrev i 1928-29 for tidsskriftet *Brand*. I bøkene forteller hun usentimentalt om hendelser i Norrköping omkring århundreskiftet. 

Et tilbakevendende tema i Martinsons forfatterskap er vennskap mellom kvinner. Blant hennes senere verk er de historiske romanene om bondeliv i Östergötland, *Vägen under stjärnorna* og *Brandliljor*. Den såkalte «Bettyserien» bygger på hennes egne år som alenemor på torpet Johannesdal.

I 1928 hadde hun truffet dikteren Harry Martinson, og de giftet seg 3. oktober 1929. De ble boende på torpet. Ekteskapet var til å begynne med lykkelig, men Harry var utro, og separasjon ble fulgt av gjenforening. Han forlot henne i 1939, vinteren 1940 tok Moa ut skilsmisse, og ekteskapet ble oppløst i 1941. Ivar Lo-Johansson, som var god venn av dem begge, skildret ekteskapet i *Tröskeln*.

## Filmer
I 1986 ble det laget en spillefilm, *[[Moa (film)|Moa]]*, om hennes liv, regissert av Anders Wahlgren med Gunilla Nyroos i hovedrollen.

## Priser og utmerkelser (utvalg)
* Boklotteriets stipendiater 1957

## Referanser
Boris Skossyreff

**Boris Skossyreff** (født 1896, død 1989) var en belarussisk eventyrer som prøvde å få makt i Andorra i 1930-årene. Russiske kilder oppgir hans navn på kyrillisk som Борис Скосырев (Boris Skosyrev).

I desember 1933 oppnådde han andorransk statsborgerskap og litt etter presenterte han en plan for å reformere administrasjonen i landet, noe som inkluderte å opprette flere embeter som han stilte seg selv som kandidat til. Han kom snart opp i vanskeligheter og ble utvist rundt mai 1934. Den 12. juli utropte han, mens han oppholdt seg i Urgel, seg selv som Boris I, eneherskende prins av Andorra og «regent for Hans Majestet, Kongen av Frankrike», og erklærte krig mot biskopen av Urgel (den andre herskeren av Andorra). 20. juli ble han arrestert og tatt med til Barcelona og så, 23. juli, til Madrid, hvor han satt fengslet frem til han ble utvist i november.

De spanske myndighetene som holdt ham i varetekt la merke til at han hadde et nederlandsk pass som fortalte at han ble født 12. juni. Han sa selv at han var en belarusisk innvandrer, født i Vilnius.

## Referanser
Tepic

**Tepic** er en kommune og hovedstad i den meksikanske delstaten Nayarit. Innbyggertallet er beregnet til omtrent 300&nbsp;000. Byen befinner 915 meter over havet. Den ble grunnlagt den 25. juli 1532.

## Referanser


## Eksterne lenker
*
Tranquillo Grassetti

**Tranquillo Grassetti** eller *Xie Giulu*, *Tianjue* (født 1588 i Modena i Italia, død 1647 i Nanchang i Kina) var en katolsk kinamisjonær tilhørende jesuittordenen. 

## Liv og virke
Man vet ikke meget om første del av hans liv, bortsett fra at han trådte inn i jesuittordenen i 1617 i Novellara ikke langt fra hjembyen i 1617. Han underviste i grammatikk i mange år, og var forlengst presteviet da han ble sendt ut som misjonær.  

### Til Kina
Han var 41 år gammel da han dro ut fra Lisboa på skipet *Nossa Senhora de Bom Despacho* den 3. april 1629. Det er ikke kjent hvorfor han ble utvalgt til misjonemne - for vanligvis var man vesentlig yngre når man ble sendt til Kina eller Japan.  Opprinnelig var han ment for Japan, men det ble Kina isteden, med ankomst i oktober 1630. 

Fra 1631 virket han i Nanchang i provinsen Jiangxi og misjonerte der resten av sitt liv. Han ble sammen med sin medbror fader José de Almeida drept under mandsjuenes invasjon av området og erobring av Nanchang i 1647. 

## Se også
* Liste over kinamisjonærer tilhørende jesuittordenen

## Referanser


## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Reiss

**Reiss** kan vise til en rekke personer innen norsk musikk og scenekunst:

* Georg Reiss (1861–1914) – norsk komponist og musikkforsker
** Thorleif Reiss (1898–1988) – norsk skuespiller, sønn av Georg Reiss
*** Helge Reiss (1928–2009) – norsk skuespiller, sønn av Thorleif Reiss
**** Georg Michael Reiss (født 1956) – norsk jazzmusiker, sønn av Helge Reiss
** Elisabeth Reiss (1902–1970) – norsk pianist og kabaretartist, datter av Georg Reiss
Ryszard Szymmels villa

**Ryszard Szymmels villa** (polsk *Willa Ryszarda Szymmela*) ligger ved Karolewska-gaten 1 i Łódź. Den er et av de eldste eksempler på art nouveau i Polen.

Villaen ble bygd i 1899 etter tegninger av Franciszek Chełmiński til forretningsmannen Ryszard Szymmel. Den opprinnelige planen tok ikke hensyn til art nouveau-dekorasjoner, noe villaen imidlertid fikk under byggingen. I årene 1911–1914 ble villaen ombygd.  

På utsiden presenterer bygningen alle karakteristiske trekk ved art nouveau-stilen. Her finnes blant annet en asymmetrisk elevasjon, myke vindusoverstykker, forskjellig murpuss og rike plantedekorasjoner (stiliserte trær og kastanjetreblomster). Villaen har et tilnærmet kvadratisk grunnplan og dekkes av et mangeformet tak. I elevasjonen finnes dekorasjoner med form som skjelettkonstruksjon med myke art nouveau-linjer. Fra hagesiden er villaen oppdelt gjennom terrasser, en risalitt og en portikus. 

I villaens indre er elementer av det opprinnelige utseendet bevart, blant annet glassmalerier og plantestukkatur formet som røtter og blader av piggtistel, iris samt eple- og kastanjetre.   

Etter Szymmels død gikk villaen over til hans arvinger, og senere til privatpersoner.
Reinhold Bennichs villa

**Reinhold Bennichs villa** (polsk *Willa Reinholda Bennicha*) ligger ved Gdańska-gaten 89 i Łódź. Den er et av de mer interessante eksempler på art nouveau i byen.

Villaen ble bygd i 1904 etter tegninger av Dawid Lande, som brukte en rekke elementer karakteristisk for art nouveau-stilen i elevasjonen, som for eksempel slyngende røtter, eføyblader, kastanjetreblomstre samt en ugle med utspredte vinger. Asymmetrien gjenspeiles derimot i størrelsen og formen av vinduene. Over karnappet i andre etasje står byggingsåret «1904» og på toppen en stor flaggermus, som sammen med den svært mørke fasaden gir villaen en noe spøkelsesaktig karakter.
Rachmil Lipszycs mursteinshus

**Rachmil Lipszycs mursteinshus** (polsk *Kamienica Rachmila Lipszyca*) ligger ved Gabriel Narutowicz’ gate 44 i Łódź. Det er et godt eksempel på sen art nouveau.

Bygningen ble reist i 1910 etter tegninger av Gustaw Landau-Gutenteger. Elevasjonen har karakteristiske lange og smale vinduer, en rekke geometriske motiver, flerfarget murpuss, beskjedne plantedekorasjoner og et avrundet hjørne. Mursteinshuset dekkes av et høyt tak. Noe uvanlig tok Gutenteger i bruk støpejernselementer i konstruksjonen.
Auerbach-brødrenes mursteinshus

**Auerbach-brødrenes mursteinshus** (polsk *Kamienica braci Auerbachów*) ligger ved Gabriel Narutowicz’ gate 32 i Łódź. Den regnes for å være et av de mest interessante verkene til Gustaw Landau-Gutenteger.

Bygningen ble reist for brødrene Auerbach i 1896 etter tegninger av Gutenteger, like før art nouveau-stilen gjorde sitt inntog i arkitekturen. 

Mursteinshusets fasade er bygd i keramisk murstein, og noen fragmenter er dekket med murpuss som kontrast. Blant neoromanske elementer finnes rikt dekorerte balkonger og loggiaer i siderisalittene, mens vindusrammene bærer preg av venetiansk og  florentinsk renessanse. På de to sideforhøyningene finnes diabolske skikkelser formet som flaggermus med menneskeansikt.
Tjörnbrua

**Tjörnbrua** (svensk: *Tjörnbron*, offisielt navn: *Almöbron*) er den største av tre bruer som forbinder Stenungsund på fastlandet med øya Tjörn i Västra Götalands län i Sverige. Den ble åpnet 9. november 1981 som erstatning for den ødelagte Almöbrua. Tjörnbrua er ei skråkabelbru med lengde 667 meter, hovedspenn 386 meter og bredde 15 meter. Brutårnene er 106 meter høye og seilingshøyden er 43 meter.

## Ulykken i 1980
Den opprinnelige brua, **[[Almöbrua]]** (*Almöbron*), ble åpnet 15. juni 1960 sammen med Stenungsöbrua og Källösundbrua som en fast bruforbindelse mellom Tjörn og fastlandet. Den var da verdens lengste buebru og hadde seilingshøyde ca. 40 meter. Ca klokka 01.30 natt til 18. januar 1980 raste hovedspennet på Almöbrua sammen da det norske bulkskipet «Star Clipper» fikk rorhavari og kjørte på det ene brufestet. Besetningen på skipet slo øyeblikkelig alarm, og politiet sperret av brua på Stenungsundsida etter ti minutter, men det tok 40 minutter før noen kom til og fikk sperret av brua på Tjörnsida. Før brua ble avsperret kjørte syv biler over brukanten, og åtte mennesker omkom. Bruspennet traff skipet da det raste sammen, men ingen ombord i skipet ble skadd. Politiet fikk i etterkant sterk kritikk for at brua ikke ble avsperret med en gang.

## Se også
*Liste over broer i Sverige

## Referanser


## Eksterne lenker
* SVTs arkiv: TV-reportasjer om ulykken og den nye brua
* Tjörnbron på broer.no
* Tjörns kommun: Tjörnbron
* Postkort: Almöbron/Tjörnbron: http://klippan.hagmanstorp.com/Fotogalleri/Tjornkort/pages/Alm%F6bron%20Inv%201960%20totalf%F6rst%F6rd%2018.1.80.html  http://klippan.hagmanstorp.com/Fotogalleri/Tjornkort/pages/B0000692.html  http://klippan.hagmanstorp.com/Fotogalleri/Tjornkort/pages/B0000697.html  http://klippan.hagmanstorp.com/Fotogalleri/Tjornkort/pages/B0000640.html  http://klippan.hagmanstorp.com/Fotogalleri/Tjornkort/pages/B0000698.html  http://klippan.hagmanstorp.com/Fotogalleri/Tjornkort/pages/B0000689.html  http://klippan.hagmanstorp.com/Fotogalleri/Tjornkort/pages/B0000709.html
Abarth 1000 GT Coupé

**Abarth 1000 GT Coupé** er en bilmodell bygget av den italienske bilprodusenten Abarth, og designet av Bertone. Modellen ble lansert i 1958, og var utstyrt med en 1,0-liters rekkemotor med doble overliggende kamaksler fra Alfa Romeo, som hadde en effekt på 90 hestekrefter. Til tross for beskjeden motoreffekt var bilen allikevel svært rask, takket være den lave vekten på bare 640 kilo.

## Referanser
The Groove Valley JazzCamp

**The Groove Valley JazzCamp** (TGV JazzCamp) ble startet i 2005 etter en idé av kulturkonsulent i Beiarn kommune, Rune Paulsen, i samarbeid med jazzmusikeren Jan Gunnar Hoff. 
Ideen var å skape et nytt konsept for å gi musikere og amatører mulighet til å komme sammen for å lære om jazzmusikk og spille sammen. Undervisningen består av clinics, masterclass, samspillgrupper og egne grupper for hvert instrument.

## Navn
### TGVs husband og kursholdere

#### Piano
* Jan Gunnar Hoff (2005- 2006 – 2007 – 2008 – 2009)

#### Gitar
* Jacob Young (2005)
* Nils-Olav Johansen (2006 – 2007)
* Jon Eberson (2007)
* Hallgeir Pedersen (2008)

#### Bass
* Per Mathisen (2005- 2006 – 2007 – 2008- 2009),

#### Trommer
* Finn Sletten(2005)
* Bjørn Jenssen (2005)
* Paolo Vinaccia (2006 – 2007 – 2008)
* Ernst-Wiggo Sandbakk (2007 – 2008),

#### Blåseinstrumenter
* Kåre Kolve (2005–2006)
* Torgeir Andresen (2005)
* Arvid Martinsen (2005)
* Mimmi Hammar (2006- 2007 -2008)
* Karin Hammar (2006)
* Mathias Eick (2006)
* Hildegunn Øiseth (2007 -2008)
* Atle Nymo (2007)
* Frode Nymo (2008)

#### Vokal
* Johan Sara jr. (2005)
* Eldbjørg Raknes (2005)
* Lisa Dillan (2006)
* Marit Sandvik (2007)
* Kjersti Stubø (2008)

### Gjesteartister
* Frode Alnæs (2005)
* Eilif Moe (2005 - 2008)
* Eva Trones (2005)
* Mike Stern (2006)
* Mathias Eick (2006)
* Audun Kleive (2006)
* Bjørn Kjellemyr (2006)
* Jan Erik Vold (2007)
* Unni Wilhelmsen (2007)
* Jon Eberson (2007)
* Odd René Andersen (2007)
* Jan Eggum (2008)
* Alex Acuna (2008)

### Band
* Kid Creole and the Coconuts (2008)
* Palle Mikkelborg / Terje Rypdal / Paolo Vinaccia / Ståle Storløkken (2008)
* Bayou Blue (2008)
* Nordnorsk Ungdomsstorband (2008)
* Blå Time (2008)
* Spåkopp (2008 - 2009)

### Deltakerprofiler
* Valentina Jaronskaja (2007)

### Lyd- og lysproduksjon
* Michael Karlsen (2005- 2006 – 2007 -2008)
* Asle Karstad (2005)
* Robert Opsalh Engen (2006)
* Henrik Høyer Skorá (2006- 2007) 
* Thor Ivar Lund (2007)
* Rolf Johansen (2008) 

### Jazzcamp-kunstnere
* Karl-Gustav Gjertsen (2007)
* Anne Rita Nybostad og Kurt Edvin Blix Hansen (2006–2008)

## Eksterne lenker
* 
* The Groove Valley JazzCamp – TGVs MySpace-side
Tétouan

**Tétouan** (arabisk , spansk *Tetuán*) er en by i Marokko, øst for Tanger. Den ligger langt nord i landet, langs kysten til Middelhavet og like ved Gibraltarstredet. Tétouan hadde 320 539 innbyggere i 2004.

Byen er et kultur- og handelssentrum og har 34 moskéer, flere museer og en del tekstilindustri. Tétouan ble grunnlagt på 300-tallet. I perioden 1913—1956 var byen hovedstaden i Spansk Marokko.

## Historie
Til forskjell fra de fleste andre byer ved middelhavskysten i region er det ikke noen spor fra fønikerne i Tetouan. Romerne grunnla i nærheten av dagens by en militær bosetting ved navn **Oppidum Tamuda**.

Under islams ekspansjon var byen knutepunktet mellom Nord-Afrika og al-Andalus, det muslimske nærværet i Spania.

På 1300-tallet var Tétouan fryktet som et sjørøverfeste, og ble derfor gjentatte ganger angrepet av den kastiljanske flåten. Etter erobringen av Granada (1492) og igjen ved begynnelsen av 1600-tallet slo jødiske og mauriske flyktninger fra Andalucía seg ned her, noe som fremmet byens økonomiske oppsving. Medinaen i byen er blant de minste i sitt slag, men har en spesiell historisk betydning og et unikt arkitektonisk uttrykk. Byens kunst og arkitektur, som er meget godt bevart, er derfor preget av den den islamske arkitekturen som man kjenner fra Alhambra.

Under den spansk-marokkanske krig fant en rekke små men svært blodige trefninger sted ved Tétouan, mellom spanjoler og marokkanere. Den 4. februar 1860 klarte spanjolene å okkupere byen. Etter et avgjørende nederlag vest for Tetouan den 23. mars bad marokkanerne om våpenstillstand.

Ved slutten av 1800-tallet – etter tapet av landets oversjøiske kolonier – engasjerte Spania seg stadig mer i det nordlige Marokkos, og i 1913 ble Tétouan residensby bor den spanske høykommissær i Marokko. I Spansk Marokko begynte den 17. juli 1936 det militære statskupp som skulle styrte den annen spanske republikks regjering. De spanske styrker i Tétouan forholdt seg da lojale mot regjeringen. Etter å ha inntatt Tétouan og flybasen Sania Ramel likviderte kuppmakerne høykommissæren for Spansk Marokko, major Ricardo de la Puente Bahamonde, sammen med ytterligere 189 republikanere. Under den spanske borgerkrig ble Tetouan bombet av fly fra den republikanske side. 

I 1956 gav Francisco Franco etter for internasjonalt påtrykk og gikk med på Marokkos uavhengighet.

Medinaen ble i 1997 erklært som et verdensarvminne.

## Referanser


## Eksterne lenker
*
Thor Henning

**Thor Henning** (født 13. september 1894, død 7. oktober 1967) var en svensk svømmer.

Henning vant tre olympiske sølvmedaljer; 400 meter bryst under 1912 i Stockholm og under OL 1920 i Antwerpen kom han på andreplass bak landsmannen Håkan Malmrot på både 200 og 400 meter bryst.

## Referanser


## Eksterne lenker
*
Nuuk kommune

**Nuuk kommune** (grønlandsk: **Nuuk Kommunea**, dansk: **Nuuk Kommune**) er en tidligere kommune i Vestgrønland.

Kommunen er på til sammen 105&nbsp;000 km², og har om lag 14&nbsp;700 innbyggere. 

## Kommunesammenslåing
To tilgrensende kommuner i Østgrønland, Ammassallip og Ittoqqortoormiit har bedt om å slå seg sammen med Nuuk kommune. 7. desember 2006 besluttet kommunestyret å si ja til dette. Kommunen har tidligere takket ja til å drøfte sammenslåing også med Paamiut og Ivittuut, som ligger syd for Nuuk kommune. 

Den nye storkommunen var et faktum fra 1. mai 2009. Den er dermed verdens største kommune med 635&nbsp;600 km². Dette tilsvarer nesten fem ganger Danmarks størrelse. Storkommunen har et innbyggertall på ca. 21&nbsp;000.

## Politikk
Kommunens høyeste politiske organ er *kommunalbestyrelsen*. Denne har 17 medlemmer, fordelt på partiene Siumut, Inuit Ataqatigiit og Demokraterne. Borgermester var fram til 2007 Agnethe Davidsen. Nikolaj Heinrich har overtatt som midlertidig borgermester, og skal fungere fram til kommunevalget i april 2008.

Atassut hadde også et medlem i kommunestyret, Hans Pavia Egede, men han meldte seg i januar ut av partiet og søkte medlemskap i Inuit Ataqatigiit. Dermed mistet Atassut sin plass i kommunestyret for denne perioden.

## Severdigheter
*Grønlands Nationalmuseum
*Hjemmestyrebygningen
*Rådhuset med Hans Lynges gobeliner
*Katuaq &ndash; Grønlands kulturhus (etablert 1997)
*Godthåbsfjorden
*Nuuk Kunstmuseum

## Vennskapsbyer
*Lyngby-Taarbæk kommune (Danmark)
*Huddinge (Sverige)
*Vanda (Finland)
*Askim (Norge)
*Cuxhaven (Tyskland)

## Byer og bygder i Nuuk kommune
*Godthåb (Nuuk) – Grønlands største by og hovedstad
*Qeqertarsuatsiaat (da.: Fiskenæsset)
*Kapisillit
*Kangerluarsoruseq (da.: Færingehavn)
*Kangeq – fraflyttet bygd

## Referanser


## Eksterne lenker
*
Figgjeskjær tåkeklokke

**Figgjeskjær tåkeklokke** er et sjømerke som tidligere stod som tåkeklokke på Langøytangen fyr før det ble flyttet til halvøyen Figgeskjær, som ligger rett ved innseilingen til Langesund når man kommer fra Stathelle. Tåkeklokka ble satt opp i 1911 og tatt ut av bruk i 1989. Tåkeklokken er eid av staten og området rundt den er fredet, men i privat eie.

## Eksterne lenker
* Norsk Fyrhistorisk Forening: Figgjeskjær tåkeklokke
* Riksantikvaren om Figgjeskjær tåkeklokke
*
17. serierunde i Tippeligaen 2007

**17. serierunde i Tippeligaen 2007** startet lørdag 11. august klokken 19:00 med Brann mot Rosenborg. Runden fortsatte med fem kamper søndag 12. august, fire kamper klokken 18:00 og én kamp 20:00. Runden avsluttet mandag 13. august klokken 19:00 med Stabæk mot Start.

## Kampfakta

 

 

## Eksterne lenker
* Tippeligaen 2007: Terminliste og resultater  på altomfotball.no
* Tippeligaen 2007: Terminliste og resultater på nifs.no
«Krusche i Ender» mursteinshus

**«Krusche i Ender» mursteinshus** (polsk *Kamienica firmy ”Krusche i Ender“*) ligger ved Piotrkowska-gaten 143 i Łódź. 

Mursteinshuset ble bygd til det største firmaet i Pabianice – Krusche i Ender – i 1898 etter tegninger av Dawid Lande. Den fem etasjer høye bygningen var opprinnelig treetasjes. Påbygningen fant sted i årene 1923–1924. 

Bygningens fasade preges av manieristiske og nygotiske former. I 1899 ble den pyntet utvendig med veggmalerier, noe som er nokså uvanlig for Łódź-arkitekturen. Maleriene forestiller solsikker, eikeblader og dyr. Over hovedinngangen finnes også fantasifulle drager. Bygningen har dessuten et tre etasjer høyt karnapp, og på frontelevasjonens sørlige side finnes en aksentuert forhøyning.
Folke Fridell

**Folke Fridell** (født 1. oktober 1904 i Lagan, død 12. august 1985) var en svensk forfatter. Han skrev flere arbeiderromaner med syndikalistisk utgangspunkt.

Fridell arbeidet som ung ved en tekstilfabrikk i Lagan, der han også var aktiv innen den syndikalistiske arbeiderbevegelsen. Hans første skrifter var politiske brosjyrer, men han debuterte som skjønnlitterær forfatter med romanen *Tack för mig – grottekvarn*. I romanene beskrev han bl.a. arbeiderens mistrivsel i den mekaniserte industrien. En stor del av Fridells politiske skrifter finnes på nettstedet www.rebeller.se.

## Bibliografi
* *Tack för mig – grottekvarn* 1945
* *Död mans hand* 1946
* *Syndfull skapelse* 1948
* *Greppet hårdnar* 1948
* *Av egen kraft* 1949
* *Bekännelse* 1949
* *Hoppjerka* 1950
* *Bergspredikan* 1951
* *Syndfull skapelse* 1952 (med A. Gunnar Bergman),
* *Något måste gro....* 1952
* *Peter* 1953
* *Jungfrun i det grå* 1954
* *Bjälken i ditt öga* 1955
* *Bönsöndag* 1956
* *Kerstin* 1957
* *Britta tar befälet* 1959
* *Äldst i världen* 1959
* *Stenansiktet* 1962
* *Dag som ovan* 1964
* *Nattfjäril* 1966
* *Bokens vecka* 1967
* *Återblick och framtidssyn* 1970
* *Nedlagd by* 1980

## Priser og utmerkelser (utvalg)

## Referanser


## Eksterne lenker
* Fridells skrifter på www.rebeller.se
Curtiss SBC Helldiver

:*Se også [[Curtiss SB2C Helldiver]]*

**Curtiss SBC Helldiver** var et to-seters amerikansk stupbombefly.

SBC Helldiver har sin opprinnelse i to-seters jagerflyet XF12C-1 som ble bygget som et monoplan med parasollvinger og fløy første gang i 1933. Da man ikke så behov for et to-seters jagerfly bestemte man seg for å utvikle flyet til rollen som lett bombefly, og denne fikk betegnelsen **XSBC-1**. Parasollvinger viste seg å ikke fungere for et fly som skulle kunne brukes som stupbombefly, og en ny prototype ble bygget som biplan som **XSBC-2**. Med et bytte av motor under betegnelsen **XSBC-3** ble denne satt i produksjon som **SBC-3 Helldiver**.

SBC-3 Helldiver ble levert til den amerikanske marinen fra 17. juli 1937, og fra mars 1939 ble en variant med kraftigere motor levert under betegnelsen **SBC-4 Helldiver**. 50 av disse ble også levert til Frankrike, men for sent for å bli brukt i kamp mot den tyske invasjonsmakten. SBC Helldiver var utdatert på det tidspunktet USA ble med i den andre verdenskrig, og ble brukt av enheter som ikke ble brukt i kamp og for trening under krigen.

## Spesifikasjoner

## Eksterne lenker
* Curtiss SBC Helldiver
Sturla Dyregrov

**Sturla Dyregrov** (født 1973) er en norsk journalist og programleder i TV 2 Nyhetene. 
## Liv og virke
Dyregrov er utdannet cand.mag. fra Universitetet i Bergen og har tatt grunnfag psykologi, grunnfag AdmOrg og grunnfag/mellomfag i medievitenskap. Utdanningen ble avsluttet i 1997, samtidig som Dyregrov begynte å jobbe i TV 2.  

Dyregrov startet sin journalistiske karriere allerede som 15-åring da han begynte å jobbe  i nærradioen i Bergen. Han jobbet som programleder, nyhetsoppleser og vaktsjef i Radio 1. Han var blant annet programleder for ungdomsprogrammet «Platekarusellen» på Radio 1, sammen med Tor Henning Knudsen. i 1997 ble Dyregrov ansatt i TV 2 som vaktsjef og nyhetsoppleser for RiksNytt som ble produsert av TV 2 for landets nærradioer. Dyregrov jobbet med dette frem til 1999. Fra 1999 jobbet Dyregrov med Aktuelt på TVNorge, som også ble produsert av TV 2 til og med 2001. Siden 2001 har han jobbet som reporter, vaktsjef og programleder i TV 2 og TV 2 Nyhetskanalen. Fra høsten 2016 har han vært en av hovedprogramledere på TV 2 Nyhetene.

## Profilerte nyhetssaker
Dyregrov har dekket de fleste større ulykker til sjøs de siste 25 årene, blant annet «Sleipner»-forliset, «Rocknes»-ulykken, «Server»-forliset, Bourbon Dolphin-ulykken og KNM Helge Ingstad-ulykken Han har også dekket utallige hendelser på land som 22. juli-terroren, naturkatastrofer og kriminalsaker.

I TV 2 og TV 2 Nyhetskanalen har Dyregrov hovedsakelig arbeidet som nyhetsanker samt som reporter og live-reporter. Dyregrov har også laget programmet "Fregatten" om Helge Ingstad-ulykken (2019) og "På tur med Kronprinsen" (2020) der han snakket med Kronprins Haakon om fremtiden som Norges konge mens de to gikk Flyktningeruten fra Oslo til Svenskegrensen.

Våren 2022 ble Dyregrov tildelt Riksmålsforbundets TV-pris. – «Sturla Dyregrov har en svært språksikker formidlingsevne. Han bruker et korrekt moderat bokmål på en forbilledlig måte og med bergensk suffisanse til å forklare kompliserte forhold slik at alle kan forstå.»

## Privatliv
Han er sønn av professor Kari Dyregrov og psykologen Atle Dyregrov.

Han ble gift i 2011 og har tre barn.

## Referanser


## Eksterne lenker
*
Minoritet

**Minoritet** (middelalderlatin *minoritas*, til latin *minor*, «mindre»') utgjøres av de som er i mindretall, og som utgjør mindre enn 50 % av en populasjon eller forsamling. I sosiologi brukes begrepet ofte om en etnisk gruppe som ikke har flertall i et samfunn, men står i et asymmetrisk forhold til majoriteten gjennom språk, utdanning, religion, kultur, seksuell orientering og videre. Det kan også brukes om en religiøs gruppe som er i mindretall, og om folk med funksjonshemming sammenlignet med folk uten funksjonshemming. 

Begrepet «minoritetsgruppe» forekommer ofte i diskursen om borgerrettigheter og kollektive rettigheter (naturlige rettigheter i kraft av å være mennesker, jf. menneskerettigheter), ettersom medlemmer av minoritetsgrupper er utsatt for forskjellsbehandling i landene og samfunnene de bor i. Medlemmer av minoritetsgrupper møter ofte diskriminering på flere områder av samfunnslivet, herunder bolig, sysselsetting, helsevesen og utdanning, blant annet. Selv om diskriminering kan begås av enkeltpersoner, kan det også skje gjennom strukturelle ulikheter, der rettigheter og muligheter ikke er like tilgjengelige for alle. De som arbeider for rettigheter for minoriteter, gresker ofte lover som er utformet for å beskytte minoritetsgrupper mot diskriminering og gi medlemmer av minoritetsgruppen lik sosial status og juridisk beskyttelse som medlemmer av den dominerende gruppen har.

## Nasjonale minoriteter
I Norge har disse gruppene offisiell status som nasjonale minoriteter: jøder, kvener, romfolk, romanifolk/tatere og skogfinner. Norge har ratifisert Europarådets rammekonvensjon om beskyttelse av nasjonale minoriteter og Den europeiske pakt om regionale språk eller mindretallsspråk (Minoritetsspråkpakten). Målsettingen i disse konvensjonene gir rammene for Norges arbeid med nasjonale minoriteter.

## Referanser


## Se også
* Majoritet

## Eksterne lenker
*
Liste over Øst-Timors presidenter

**Liste over Øst-Timors presidenter** omfatter statsoverhodene i Øst-Timor i den første årene av uavhengighetskampen etter 1975 og deretter fra landet igjen vant selvstendighet i 2002. Øst-Timor, som utgjør den østre delen av øya Timor i Sørøst-Asia, var i mellomtiden okkupert av Indonesia til 1999 da FN ved UNTAET administrerte landet i påvente av selvstendighet. Ved uavhengigheten i 2002  
ble et parlamentarisk system etablert, der presidentens rolle er mer seremoniell.

## Liste over Øst-Timors presidenter (fra 1975)

### Øst-Timors presidenter under frigjøringskampen
*Francisco Xavier do Amaral (28. november – 7. desember 1975)
*Nicolau dos Reis Lobato (7. desember 1975 – 31. desember 1978)

## [[Øst-Timor]]s presidenter – uavhengig republikk (fra 2002)
Liste over Øst-Timors statsministre

**Øst-Timors statsminister** er landets regjeringssjef, mens Øst-Timors president er statsoverhode. Statsministeren er valg av det parti eller de partier som har flertall i nasjonalforsamlingen og blir formelt utpekt av presidenten.

## Liste over Øst-Timors statsministere (2002-dd)
Øst-Timors statsministere er som følger:

## Referanser


## Eksterne lenker
* Office of the Prime Minister
* About the Prime Minister
Byrte kraftverk

**Byrte kraftverk** er et vannkraftverk ved Byrtevatn  i Skiensvassdraget i Tokke kommune i Telemark fylke. Kraftverket ble satt i drift i 1969

Kraftverket har 25 MW installert effekt på en francisturbin og midlere årsproduksjon på 112 GWh.

Hovedmagasin for kraftverket er Botnedalsvatn som er oppdemmet og reguleres mellom 705 og 740 moh.

Til Botnedalsvatn overføres det vann fra Strandstøylsdalsvatnet.

Elven Frolandsåi er regulert som følge av oppdemmingen av Botnedalsvatn.

Kraftverket er eid av Statkraft.

## Referanser


## Kilder
* 
* NVE vannkraftdatabase
* Statkraft
Thomas Olsson

:*Denne artikkelen er om fotballspilleren. For eventyreren, se: [[Tomas Olsson]].*

**Thomas Olsson** (født 18. mars 1976 i Åtvidaberg) er en svensk tidligere fotballspiller og nåværende fotballtrener. Olsson, som var midtbanespiller, har spilt for Åtvidabergs FF, IFK Norrköping, Malmö FF og IFK Göteborg i Allsvenskan.

## Meritter
;Malmö FF
* Allsvenskan: 2004

;IFK Göteborg
* Allsvenskan: 2007

## Referanser


## Eksterne lenker
*
Lio kraftverk

**Lio kraftverk** er et vannkraftverk nord for Dalen, i Tokke kommune i Telemark fylke.

Kraftverket ble satt i drift i 1969, og utnytter et fall på  352 meter fra Byrtevatn til Dalen. Elven Mosåi er regulert og delvis tørrlagt som følge av reguleringen.

Kraftverket ble oppgradert i 2017. Effekten er økt med 3 MW og produksjon er økt med 18 GWh.

Det er installert en francisturbin på 43 MW. Normal årsproduksjon er på 243 GWh.

Magasinet Byrtevatn regulers mellom 446 og 427 moh og oppdemmet av en 20 meter høy steinfyllingsdam. Til Byrtevatn overføres det vann fra Byrte kraftverk.

Kraftverket eies og driftes av Statkraft.

## Referanser


## Kilder
* 
* NVE vannkraftdatabase
* Statkraft
Patrice Luzi

**Patrice Luzi Bernardi** (født 8. juli 1980 i Ajaccio) er en fransk fotballkeeper som spiller i Rennes.

Luzi startet sin karriere som juniorspiller i Monaco, før han skrev profesjonell kontrakt med klubben i 1999. Han fikk kun en ligakamp for Monaco, og i 2001 signerte han for Ajaccio. Her ble han kun en sesong etter å ha spilt en eneste ligakamp.

29. juli 2002 hentet Liverpool manager Gérard Houllier ham gratis til klubben. Han fikk først tildelt trøye nummer 39 i Liverpool. Han tilbragte mesteparten av tiden sin på reservelaget, men 7. januar 2004 kom han inn som innbytter for Jerzy Dudek, da polakken ble skadet i bortekampen mot Chelsea på Stamford Bridge. Liverpool vant forøvrig kampen 1-0. Luzi hadde på dette tidspunkt fått trøyenummer 29 for Anfield-klubben.

1. juli 2005 signerte han for den belgiske klubben Mouscron. Her fikk han med seg 26 ligakamper. Han ble kun værende en sesong, i det han signerte for Charleroi i 2006. Her spilte han 28 ligakamper.

I 2007 signerte han for Rennes.

## Se også
* Statistikk om Liverpool FC.

## Eksterne lenker
* 
* Profil på Liverpools offisielle hjemmeside
* Profil på LFChistory.net
Samuel Jones

**Samuel Symington Jones** (født 1880, død 13. april 1954) var en amerikansk friidrettsutøver. 

I årene 1901, 1903 og 1904 vant Jones høydehopp under mesterskapet til Amateur Athletic Union. Under OL 1904 i St. Louis gikk han til topps med et hopp på 1,80 m. Han deltok også i tresteg, der kom han på sjuendeplass i finalen.

Han studerte ved New York University og arbeidet som ingeniør, deretter som lærer.

## OL-medaljer
* 1904  St. Louis -  **Gull** i friidrett, høydehopp  USA

## Litteratur
* Bill Mallon/Ian Buchanan: *Quest for Gold* &ndash; New York 1984 ISBN 0-88011-217-4 
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, publisert av Deutsche Gesellschaft für Leichtathletik-Dokumentation e.V. 

## Eksterne lenker
*
Hennadij Avdjejenko

**Gennadij Valentinovitsj Avdejenko**, ukrainsk Геннадій Валентинович Авдєєнко – *Hennadij Valentynovytsj Avdjejenko* (født 4. november 1963 i Odessa, Ukraina) er en tidligere friidrettsutøver.

Gennadij Avdejenko startet idrettskarrieren som tresteghopper, og i 1980, bare seksten år gammel, hoppet han 15,57 m. Etter hvert konsentrerte han seg om høydehopp, og hoppet i 1982 2,22 m. Han ble internasjonalt kjent i 1983, da han overraskende gikk til topps under VM i Helsingfors, bare 19 år gammel.

På grunn av østblokkstatenens boikott gikk Avdejenko glipp av OL 1984 i Los Angeles. Under VM 1987 i Roma stod han igjen på seierspallen, denne gang med sølvmedalje.

Karrierens høydepunkt kom så under OL 1988 i Seoul, der han vant gullmedaljen i høyde med et hopp på 2,38, foran amerikaneren Hollis Conway.

## OL-medaljer
* OL 1988  Seoul - **gull** i høydehopp

## VM-medaljer
* VM 1983  Helsingfors - **gull** i høydehopp
* VM 1987  Roma - sølv i høydehopp
## Referanser


## Eksterne lenker
*
Tapio Rautavaara

**Tapio Rautavaara** (født 8. mars 1915 i Nokia, død 25. september 1979 i Helsingfors) var en finsk friidrettsutøver, musiker og skuespiller. Spesialdisiplinen var spydkast.

Under EM 1946 i Oslo tok Rautavaara bronsemedaljen. To år senere, under OL 1948 i London ble han olympisk mester i samme disiplin. I 1950-årene begynte han med bueskyting, og ble i 1958 verdensmester med det finske laget.

I tillegg til en suksessrik idrettskarriere gjorde han det bra som skuespiller og musiker. Hans rolige, sentimentale popsanger er fremdeles populære i Finland, f.eks. Rautavaaras versjon av Johnny Cash-hits som *I walk the Line* (finsk: *Yölinjalla*). Rautavaara spilte i flere finske spillefilmer.

## Diskografi

* *Päivänsäde ja menninkäinen*, 1949/1965
* *Reissumies ja kissa*, 1949
* *Kulkuri ja joutsen*, 1950
* *Isoisän olkihattu*, 1951/1964
* *Ontuva Eriksson*, 1951
* *Sininen uni*, 1952
* *Juokse sinä humma*, 1953
* *Kulkuriveljeni Jan*, 1956
* *Yölinjalla*, 1962
* *Tuopin jäljet*, 1963
* *En päivääkään vaihtaisi pois*, 1979

## Filmer

* *Vain sinulle* (1945)
* *Synnin jäljet* (1946)
* *Kuudes käsky* (1947)
* *Kultamitalivaimo* (1947)
* *Sinut minä tahdon* (1949)
* *Aila, Pohjolan tytär* (1951)
* *Rion yö* (1951)
* *Salakuljettajan laulu* (1952)
* *Pekka Puupää* (1953)
* *2 hauskaa vekkulia* (1953)
* *Me tulemme taas* (1953)
* *Kummituskievari* (1954)
* *Veteraanin voitto* (1955)
* *Villi Pohjola* (1955)
* *Kaunis Kaarina* (1955)
* *Kahden ladun poikki* (1958)
* *Molskis, sanoi Eemeli, molskis!* (1960)
* *Tähtisumua* (1961)
* *X-paroni* (1964)
* *Anna* (1970)

## Referanser


## Eksterne lenker
* 
* 
* 
* 
*
Hogga kraftverk

**Hogga kraftverk** er et vannkraftverk i elva Straumen (også kalt Eidselva eller Lundeelva) oppstrøms fra Lunde i Skiensvassdraget i Nome kommune i Telemark fylke.

Kraftverket ble satt i drift i 1987 og utnytter et fall på 13 meter mellom Flåvatn (med samme høyde som Kviteseidvatnet og Bandak oppstrøms) og Nomevatn. Inntaket er noen hundre meter oppstrøms fra dammen. Maskinsalen er i berget like ved inntaket og veien (fylkesvei 3322) ble lagt høyere i terrenget av hensyn til kraftstasjonen. Tilløpstunnelen har et tverrsnitt på 150 m2 som er det største i Stakrafts verk. Masse fra tunneldrivingen ble lagt ut ved Lunde sentrum til veitrase. Hogga dam demmer opp de tre vannene Flåvatn, Kviteseidvatn og Bandak.  Etter at vannet har vært brukt i kraftverket føres det i en nesten 2&nbsp;km lang tunnel til Lunde sentrum og utløp i «Straumen».

Ved dammen ligger også Hogga sluser i Telemarkkanalen og elven har båttrafikk.

Det er installert en rørturbin (en av få i Statkrafts verk) på 17 MW. Midlere årsproduksjon er på 92 GWh.

Eier er Statkraft

## Referanser


## Kilder
* 
* NVE vannkraftdatabase
* Statkraft
Park Źródliska

**Park Źródliska** (*«Kildens park»*) er den eldste byparken i Łódź og den nest eldste i Polen etter Ogród Saski i Warszawa. Parken har en overflate på 17,2 hektar og ligger innenfor Przędzalniana-, Fabryczna- og Targowa-gaten samt Józef Piłsudskis allé. Den er skrevet inn i severdighetsregisteret, og dens eldste trær er over 300 år gamle. 

Parken ble anlagt av bystyret i 1840 på områdene til *Nowa Dzielnica* («Den nye bydel»), etter at en del av den statlige skogen i Łaznów ble innlemmet i Łódź. Parken var 2 hektar stor, med to hovedalleer langs parkens diagonaler. I krysningspunktet mellom alleene ble en liten rund plass anlagt. Sidealleene ble beplantet med frukttrær, mens parkens indre beholdte sin skoglige karakter. Det ble bevokst med or, sommereik, lind, gran og agnbøk. Senere fikk parken to altaner og et titalls benker. Dessuten ble små broer bygd over de mange kildene i parken, derav navnet «Park Źródliska» («Kildeparken»). Frem til andre verdenskrig ble den kalt for «Park Kwela», fra det tyske ordet «Quelle» (kilde). 

Grunnet økonomiske årsaker ble deler av parken solgt til Karol Scheibler på 1850-tallet, som her bygde sin fabrikk og residens. En større del ble forpaktet av Skytterselskapet på 1870-tallet, og mot slutten av 1880-tallet av den samme Scheibler. Forpaktningsavtalen gikk ut i 1906, og parken kom på ny under bystyret. 

Et fragment av parken på baksiden av Karol Scheiblers palass ble omgjort til en egen hage av det berlinske firmaet til L. Späth. Hagen fikk fontener, balustrader og en kunstig grotte, ved siden av interessante trær som platan, kjempepoppel, tempeltre og nikkoedelgran. I dag utgjør de to parkdelene en helhet. I parkens nordlige del finnes en romslig plass med en estrade. I den sørøstlige delen finnes derimot tre dammer. Fra 1956 virker det berømte Palmehuset i parken. 


Fil:Park Zrodliska Lodz 2.JPG|En av parkens dammer
Fil:Aleje Parku Zrodliska.jpg|En allé i parken